ช่วงประจำเดือนมาตอน 25ธันวามาเป็นสีแดงสด แล้วมาวันนี้วันที่24มกราคม ออกเป็นสีน้ำตาลแดงนิดๆ มาไม่เยอะแต่เจ็บท้องน้อยมากๆ เกิดจากอะไรค่ะ
สวัสดีค่ะ หากประจำเดือนในรอบที่แล้วมาวันที่ 25 ธ.ค. และในวันที่ 24 ม.ค. นี้ได้มีเลือดออกมา เลือดดังกล่าวก็น่าจะเป็นประจำเดือนได้ เนื่องจากอยู่ในช่วงที่ประจำเดือนควรจะมา ส่วนการที่เลือดป็นสีน้ำตาลแดง มีปริมาณไม่มาก อาจเนื่องจากเป็นช่วงวันแรกของประจำเดือน การหลุดลอกของเยื่อบุโพรงมดลูกที่จะเป็นประจำเดือนนั้น ยังเกิดขึ้นไม่สมบูรณ์พร้อมกัน มีเพียงการหลุดลอดออกมาบางส่วน จึงทำให้เลือดที่ออกมีปริมาณน้อย เมื่อมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลได้สำหรับอาการปวดท้องน้อย ก็ถือเป็นอาการที่พบร่วมได้ขณะมีประจำเดือนมา ดังนั้น แนะนำให้สังเกตอาการไปก่อน หากหลังจากนี้ 1-2 วัน ได้มีเลือดมีสีแดงออกมา ในปริมาณพอสมควรที่ต้องใส่ผ้าอนามัย และอาการปวดท้องน้อย ก็ค่อยๆ ลดลงไป และเลือดมานาน 2-7 วัน ก็จะถือเป็นประจำเดือนที่ปกติดีค่ะแต่หากเลือดออกน้อยกว่า 1 วัน หรือมานานเกิน 7 วัน หรือมีปริมาณมากจนต้องเปลี่ยนผ้าอนามันทุก 2 ชั่วโมง หรือมีอาการปวดท้องน้อยรุนแรงขึ้นเรื่อยๆ ก็ควรไปพบแพทย์เพื่อหาสาเหตุอื่นๆ ค่ะ เกิดการตั้งครรภ์แล้วมีการแท้ง มีการตั้งครรภ์นอกมดลูก มีมดลูกอักเสบ เป็นต้น